erhwenkuo/poetry-chinese-zhtw huggingface dataset:
相和歌辭：難忘曲
作者：李賀（唐）

夾道開洞門，弱楊低畫戟。簾影竹葉起，簫聲吹日色。蜂語繞妝鏡，拂蛾學春碧。亂系丁香梢，滿闌花向夕。
相和歌辭：塘上行
作者：李賀（唐）

藕花涼露濕，花缺藕根澀。飛下雌鴛鴦，塘水聲溢溢。
相和歌辭：苦辛行
作者：戎昱（唐）

且莫奏短歌，聽餘苦辛詞：如今刀筆士，不及屠酤兒。少年無事學詩賦，豈意文章複相誤。東西南北少知音，天地生我尚如此，陌上他人何足論。誰謂西江深，險巇惟有世間路，一向令人堪白頭。貴人立意不可測，悲來卻憶漢天子，不棄相如家舊貧。飲酒酒能散羈愁，
相和歌辭：秋胡行
作者：高適（唐）

妾本邯鄲未嫁時，容華倚翠人未知。一朝結髮從君子，蕙樓獨臥頻度春，彩落辭君幾徂暑。三月垂楊蠶未眠，妾家夫婿輕離久，寸心誓與長相守。願言行路莫多情，勞心苦力終無恨，所冀君恩那可依。聞說行人已歸止，從來自隱無疑背，直為君情也相會。如何咫尺仍有情，莫道向來不得意，故欲留規誡後人。
相和歌辭：善哉行
作者：貫休（唐）

有美一人兮婉如清揚，識曲別音兮令姿煌煌。繡袂捧琴兮登君子堂，如彼萱草兮使我憂忘。欲贈之以紫玉尺，白銀璫，久不見之兮湘水茫茫。
相和歌辭：善哉行
作者：齊己（唐）

大鵬刷翮謝溟渤，青雲萬層高突出。下視秋濤空渺彌，願除嗜慾待身輕，攜手同尋列仙事。
相和歌辭：來日大難
作者：李白（唐）

來日一身，攜糧負薪。道長食盡，苦口焦唇。今日醉飽，乘龍上三天，飛目瞻兩角。授以神藥，金丹滿握。蟪蛄蒙恩，深愧短促。思填東海，強銜一木。道重天地，
相和歌辭：當來日大難
作者：元稹（唐）

當來日大難行，前有阪，後有坑，大樑側，小梁傾。兩軸相絞，兩輪相撐。大牛豎，小牛橫。烏啄牛背，輪軸自撓，牽制不停。泥潦漸久，荊棘旋生。行必不得，不如不行。
相和歌辭：隴西行
作者：王維（唐）

十裡一走馬，五裡一揚鞭。都護軍書至，匈奴圍酒泉。關山正飛雪，烽戍斷無煙。
相和歌辭：隴西行
作者：耿湋（唐）

雪下陽關路，人稀隴戍頭。封狐猶未翦，邊將豈無羞。白草三冬色，黃雲萬裡愁。因思李都尉，畢竟不封侯。
相和歌辭：隴西行
作者：長孫佐輔（唐）

陰雲凝朔氣，隴上正飛雪。四月草不生，北風勁如切。朝來羽書急，夜救長城窟。道隘行不前，相呼抱鞍歇。人寒指欲墮，馬凍蹄亦裂。射雁旋充饑，斧冰還止渴。寧辭解圍鬥，但恐乘疲沒。早晚邊候空，歸來養羸卒。
相和歌辭：東門行
作者：柳宗元（唐）

漢家三十六將軍，東方雷動橫陣雲。雞鳴函穀客如霧，當街一叱百吏走，馮敬胸中函匕首。兇徒側耳潛愜心，羌胡轂下一朝起，敵國舟中非所擬。安陵誰辨削礪功，
相和歌辭：飲馬長城窟行
作者：李世民（唐）

塞外悲風切，交河冰已結。瀚海百重波，陰山千里雪。迥戍危烽火，層巒引高節。悠悠卷旆旌，飲馬出長城。寒沙連騎跡，朔吹斷邊聲。胡塵清玉塞，羌笛韻金鉦。絕漠干戈戢，車徒振原隰。都尉反龍堆，將軍旋馬邑。揚麾氛霧靜，紀石功名立。荒裔一戎衣，雲臺凱歌入。
相和歌辭：飲馬長城窟行
作者：虞世南（唐）

馳馬渡河幹，流深馬渡難。前逢錦車使，都護在樓蘭。輕騎猶銜勒，疑兵尚解鞍。溫池下絕澗，棧道接危巒。拓地勳未賞，亡城律詎寬。有月關猶暗，經春隴尚寒。雲昏無複影，冰合不聞湍。懷君不可遇，聊持報一餐。
相和歌辭：飲馬長城窟行
作者：袁朗（唐）

朔風動秋草，清蹕長安道。長城連不窮，所以隔華戎。規模惟聖作，荷負曉成功。鳥庭已向內，龍荒更鑿空。玉關塵卷靜，金微路已通。湯徵隨北怨，舜詠起南風。畫野功初立，綏邊事雲集。朝服踐狼居，凱歌旋馬邑。山響傳鳳吹，霜華藻瓊鈒。屬國擁節歸，單於款關入。日落寒雲起，驚沙被原隰。零落葉已寒，河流清且急。四時徭役盡，千載干戈戢。太平今若斯，汗馬竟無施。惟當事筆研，歸去草封禪。
相和歌辭：飲馬長城窟行
作者：王翰（唐）

長安少年無遠圖，一生惟羨執金吾。騏驎前殿拜天子，遙聞鼙鼓動地來，傳道單於夜猶戰。此時顧恩甯顧身，回來飲馬長城窟，長安道傍多白骨。問之耆老何代人，無罪見誅功不賞，孤魂流落此城邊。當昔秦王按劍起，秦王築城何太愚，天實亡秦非北胡。一朝禍起蕭牆內，
相和歌辭：飲馬長城窟行
作者：王建（唐）

長城窟，長城窟邊多馬骨。古來此地無井泉，蹄跡未幹人去近，續後馬來泥汙盡。枕弓睡著待水生，
相和歌辭：飲馬長城窟行
作者：子蘭（唐）

遊客長城下，飲馬長城窟。馬嘶聞水腥，為浸徵人骨。豈不是流泉，終不成潺湲。洗盡骨上土，不洗骨中冤。骨若比流水，四海有還魂。空流嗚咽聲，聲中疑是言。
相和歌辭：上留田
作者：李白（唐）

行至上留田，孤墳何崢嶸。積此萬古恨，春草不復生。悲風四邊來，腸斷白楊聲。借問誰家地，埋沒蒿裡塋。古老向餘言，言是上留田，蓬科馬鬣今已平。昔之弟死兄不葬，他人於此舉銘旌。一鳥死，百鳥鳴；一獸死，百獸驚。桓山之禽別離苦，欲去迴翔不能徵。田氏倉卒骨肉分，青天白日摧紫荊。交柯之木本同形，孤竹延陵，讓國揚名；高風緬邈，頹波激清。尺布之謠，塞耳不能聽。
相和歌辭：上留田
作者：貫休（唐）

父不父，兄不兄，上留田，蝥賊生。徒陟岡，淚崢嶸。我欲使諸凡鳥雀，盡變為鶺鴒；我欲使諸凡草木，
相和歌辭：安樂宮
作者：李賀（唐）

深井桐烏起，尚複牽清水。未盥邵陵王，瓶中弄長翠。新城安樂宮，宮如鳳凰翅。歌回蠟版鳴，大綰提壺使。綠繁悲水曲，茱萸別秋子。
相和歌辭：放歌行
作者：王昌齡（唐）

南渡洛陽津，西望十二樓。明堂坐天子，月朔朝諸侯。清樂動千門，皇風被九州。慶雲從東來，泱漭抱日流。昇平貴論道，文墨將何求。有詔徵草澤，微臣獻謀猷。冠冕如星羅，拜揖曹與周。望塵非吾事，入賦且遲留。幸蒙國士識，因脫負薪裘。今者放歌行，以慰梁父愁。但營數鬥祿，奉養毋豐羞。若得金膏遂，飛雲亦可儔。
相和歌辭：野田黃雀行
作者：李白（唐）

遊莫逐炎洲翠，棲莫近吳宮燕。吳宮火起焚爾窠，
相和歌辭：野田黃雀行
作者：儲光羲（唐）

嘖嘖野田雀，不知軀體微。閑穿深蒿裡，爭食複爭飛。窮老一頹舍，棗多桑樹稀。無棗猶可食，無桑何以衣。蕭條空倉暮，相引時來歸。邪路豈不捷，渚田豈不肥。水長路且壞，惻惻與心違。
相和歌辭：野田黃雀行
作者：貫休（唐）

高樹風多，吹爾巢落。深蒿葉暖，宜爾依薄。莫近鴞類，
相和歌辭：野田黃雀行
作者：齊己（唐）

雙雙野田雀，上下同飲啄。暖去棲蓬蒿，寒歸傍籬落。殷勤避羅網，乍可遇雕鶚。雕鶚雖不仁，分明在寥廓。
相和歌辭：雁門太守行
作者：李賀（唐）

黑雲壓城城欲摧，甲光向月金鱗開。角聲滿天秋色裡，報君黃金臺上意，提攜玉龍為君死。
相和歌辭：雁門太守行
作者：張祜（唐）

城頭月沒霜如水，趚趚蹋沙人似鬼。燈前拭淚試香裘，寄語年少妻莫哀，魚金虎竹天上來，雁門山邊骨成灰。
相和歌辭：雁門太守行
作者：莊南傑（唐）

旌旗閃閃搖天末，長笛橫吹虜塵闊。跨下嘶風白練獰，九泉寂寞葬秋蟲，濕雲荒草啼秋思。
相和歌辭：飛來雙白鶴
作者：虞世南（唐）

飛來雙白鶴，奮翼遠淩煙。雙棲集紫蓋，一舉背青田。颺影過伊洛，流聲入管絃。鳴群倒景外，刷羽閬風前。映海疑浮雪，拂澗瀉飛泉。燕雀寧知去，蜉蝣不識還。何言別儔侶，從此間山川。顧步已相失，裴回反自憐。危心猶警露，哀響詎聞天。無因振六翮，輕舉複隨仙。
相和歌辭：門有車馬客行
作者：虞世南（唐）

財雄重交結，戚裡擅豪華。曲臺臨上路，高門抵狹斜。赭汗千金馬，繡轂五香車。白鶴隨飛蓋，朱鷺入鳴笳。夏蓮開劍水，春桃髮露花。輕裙染迴雪，浮蟻泛流霞。高談辨飛兔，摛藻握靈蛇。逢恩借羽翼，失路委泥沙。曖曖風煙晚，路長歸騎遠。日斜青瑣第，塵飛金谷苑。危弦促柱奏巴渝，遺簪墮珥解羅襦。如何守直道，
相和歌辭：門有車馬客行
作者：李白（唐）

門有車馬客，金鞍曜朱輪。謂從丹霄落，乃是故鄉親。呼兒掃中堂，坐客論悲辛。對酒兩不飲，停觴淚盈巾。歎我萬裡遊，飄颻三十春。空談霸王略，紫綬不掛身。雄劍藏玉匣，陰符生素塵。廓落無所合，流離湘水濱。借問宗黨間，多為泉下人。生苦百戰役，死託萬鬼鄰。北風揚胡沙，埋翳周與秦。大運且如此，蒼穹寧匪仁。惻愴竟何道，存亡任大鈞。
相和歌辭：蜀道難
作者：張文琮（唐）

梁山鎮地險，積石阻雲端。深谷下寥廓，層巖上鬱盤。飛樑架絕嶺，棧道接危巒。攬轡獨長息，方知斯路難。
相和歌辭：蜀道難
作者：李白（唐）

噫籲嚱，危乎高哉！蜀道之難，難於上青天。蠶叢及魚鳧，開國何茫然。爾來四萬八千歲，地崩山摧壯士死，然後天梯石棧方鉤連。上有六龍回日之高標，下有沖波逆折之回川。黃鶴之飛尚不得，猿猱欲度愁攀緣。青泥何盤盤，問君西遊何時還，畏途巉巖不可攀。但見悲鳥號枯木，其嶮也若此，嗟爾遠道之人胡為乎來哉！劍閣崢嶸而崔嵬，一夫當關，萬夫莫開。所守或匪親，蜀道之難難於上青天，側身西望長諮嗟。
相和歌辭：棹歌行
作者：駱賓王（唐）

寫月圖黃罷，淩波拾翠通。鏡花搖芰日，衣麝入荷風。葉密舟難蕩，蓮疏浦易空。鳳媒羞自託，鴛翼恨難窮。秋帳燈花翠，倡樓粉色紅。相思無別曲，並在棹歌中。
相和歌辭：棹歌行
作者：徐堅（唐）

棹女飾銀鉤，新妝下翠樓。霜絲青桂楫，蘭枻紫霞舟。水落金陵曙，風起洞庭秋。扣船過曲浦，飛帆越迴流。影入桃花浪，香飄杜若洲。洲長殊未返，蕭散雲霞晚。日下大江平，煙生歸岸遠。岸遠聞潮波，爭途遊戲多。因聲趙津女，來聽採菱歌。
相和歌辭：胡無人行
作者：徐彥伯（唐）

十月繁霜下，徵人遠鑿空。雲搖錦更節，海照角端弓。暗磧埋砂樹，沖飆卷塞蓬。方隨膜拜入，歌舞玉門中。
相和歌辭：胡無人行
作者：聶夷中（唐）

男兒徇大義，立節不沽名。腰間懸陸離，大歌胡無行。不讀戰國書，不覽黃石經。醉臥鹹陽樓，夢入受降城。更願生羽翼，飛身入青冥。請攜天子劍，斫下旄頭星。自然胡無人，雖有無戰爭。悠哉典屬國，驅羊老一生。
相和歌辭：胡無人行
作者：李白（唐）

嚴風吹霜海草凋，筋幹精堅胡馬驕。漢家戰士三十萬，天兵照雪下玉關，虜箭如沙射金甲。雲龍風虎盡交回，懸胡青天上，埋胡紫塞旁。胡無人，漢道昌，胡無人，漢道昌。
相和歌辭：胡無人行
作者：貫休（唐）

霍嫖姚，趙充國，天子將之平朔漠。肉胡之肉，但令一物得所，八表來賓，亦何必令彼胡無人。
相和歌辭：白頭吟
作者：劉希夷（唐）

洛陽城東桃李花，飛來飛去落誰家。洛陽女兒惜顏色，已見松柏摧為薪，更聞桑田變成海。古人無複洛城東，寄言全盛紅顏子，須憐半死白頭翁。此翁白頭真可憐，光祿池臺文錦繡，將軍樓閣畫神仙。一朝臥病無人識，但看舊來歌舞地，惟有黃昏鳥雀悲。
相和歌辭：白頭吟二首
作者：李白（唐）

錦水東北流，波蕩雙鴛鴦。雄巢漢宮樹，雌弄秦草芳。甯同萬死碎綺翼，不忍雲間兩分張。此時阿嬌正嬌妒，相如作賦得黃金，丈夫好新多異心，一朝將聘茂陵女，兔絲固無情，隨風任顛倒。誰使女蘿枝，而來強縈抱。兩草猶一心，人心不如草。莫卷龍須席，從他生網絲。且留琥珀枕，或有夢來時。覆水再收豈滿杯，錦水東流碧，波蕩雙鴛鴦。雄巢漢宮樹，雌弄秦草芳。相如去蜀謁武帝，赤車駟馬生輝光。一朝再覽大人作，相如不憶貧賤日，官高金多聘私室。茂陵姝子皆見求，五起雞三唱，清晨白頭吟。長籲不整綠雲鬢，東流不作西歸水，落花辭枝羞故林。頭上玉燕釵，願持照新人，雙對可憐影。覆水卻收不滿杯，
相和歌辭：白頭吟
作者：張籍（唐）

請君膝上琴，彈我白頭吟。憶昔君前嬌笑語，春天百草秋始衰，棄我不待白頭時。羅襦玉珥色未暗，人心回互自無窮，眼前好惡那能定。君恩已去若再返，
相和歌辭：反白頭吟
作者：白居易（唐）

炎炎者烈火，營營者小蠅。火不熱真玉，蠅不點清冰。此苟無所受，彼莫能相仍。乃知物性中，各有能不能。古稱怨報死，則人有所懲。懲淫或應可，在道未為弘。譬如蜩鷃徒，啾啾啅龍鵬。宜當委之去，寥廓高飛騰。豈能泥塵下，區區酬怨憎。胡為坐自苦，吞悲仍撫膺。
相和歌辭：決絕詞三首
作者：元稹（唐）

乍可為天上牽牛織女星，不願為庭前紅槿枝。七月七日一相見，故心終不移。那能朝開暮飛去，對面且如此，背面當何知。春風撩亂伯勞語，噫春冰之將泮，何餘懷之獨結。有美一人，於焉曠絕。一日不見，比一日於三年，況三年之曠別。水得風兮小而已波，筍在苞兮高不見節。矧桃李之當春，幸他人之既不我先，又安能使他人之終不我奪。已焉哉，夜夜相抱眠，幽懷尚沉結。那堪一年事，長遣一宵說。但感久相思，何暇暫相悅。虹橋薄夜成，龍駕侵晨列。生憎野鵲往遲回，死恨天雞識時節。曙色漸曈曨，
相和歌辭：梁甫吟
作者：李白（唐）

長嘯梁甫吟，何時見陽春？君不見朝歌屠叟辭棘津，廣張三千六百鈞，風雅暗與文王親。大賢虎變愚不測，東下齊城七十二，指麾楚漢如旋蓬。狂生落拓尚如此，閶闔九門不可通，以額叩關閽者怒。白日不照吾精誠，手接飛猱搏雕虎，側足焦原未言苦。智者可卷愚者豪，吳楚弄兵無劇孟，亞夫咍爾為徒勞。梁父吟，梁父吟，
相和歌辭：東武吟
作者：李白（唐）

好古笑流俗，素聞賢達風。方希佐明主，長揖辭成功。白日在高天，回光燭微躬。恭承鳳凰詔，欻起雲蘿中。清切紫霄迥，優遊丹禁通。君王賜顏色，聲價淩煙虹。乘輿擁翠蓋，扈從金城東。寶馬麗絕景，錦衣入新豐。倚巖望松雪，對酒鳴絲桐。因學揚子雲，獻賦甘泉宮。天書美片善，清芬播無窮。歸來入鹹陽，談笑皆王公。一朝去金馬，飄落成飛蓬。賓友日疏散，玉尊亦已空。才力猶可倚，不慚世上雄。閑作東武吟，曲盡情未終。書此謝知己，吾尋黃綺翁。
相和歌辭：怨詩二首
作者：薛奇童（唐）

日晚梧桐落，微寒入禁垣。月懸三雀觀，霜度萬秋門。豔舞矜新寵，愁容泣舊恩。不堪深殿裡，簾外慾黃昏。禁苑春風起，流鶯繞合歡。玉窗通日氣，珠箔卷輕寒。楊葉垂金砌，梨花入井闌。君王好長袖，新作舞衣寬。
相和歌辭：怨詩
作者：張汯（唐）

去年離別雁初歸，今夜裁縫螢已飛。徵客去來音信斷，不知何處寄寒衣。
相和歌辭：怨詩
作者：劉元濟（唐）

玉關芳信斷，蘭閨錦字新。愁來好自抑，念切已含嚬。虛牖風驚夢，空床月厭人。歸期儻可促，勿度柳園春。
相和歌辭：怨詩三首
作者：李暇（唐）

羅敷初總髻，蕙芳正嬌小。月落始歸船，春眠恆著曉。何處期郎遊，小苑花臺間。相憶不可見，且複乘月還。別來花照路，別後露垂葉。歌舞須及時，如何坐悲妾。
相和歌辭：怨詩二首
作者：崔國輔（唐）

樓前桃李疏，池上芙蓉落。織錦猶未成，蟲聲入羅幕。妾有羅衣裳，秦王在時作。為舞春風多，秋來不堪著。
相和歌辭：怨詩
作者：孟郊（唐）

試妾與君淚，兩處滴池水。看取芙蓉花，今年為誰死。
相和歌辭：怨詩
作者：劉義（唐）

君莫嫌醜婦，醜婦死守貞。山頭一怪石，長作望夫名。鳥有並翼飛，獸有比肩行。丈夫不立義，豈如鳥獸情。
相和歌辭：怨詩
作者：鮑溶（唐）

女蘿寄松柏，綠蔓花綿綿。三五定君婚，結髮早移天。肅肅羊雁禮，泠泠琴瑟篇。恭承采蘩祀，敢效同居賢。皎日不留景，良時如逝川。秋心還遺愛，春貌無歸妍。翠袖洗朱粉，碧階對綺錢。新人易如玉，廢瑟難為弦。寄羨蕣華木，榮名香閣前。豈無搖落苦，貴與根蒂連。希君舊光景，照妾薄暮年。
相和歌辭：怨詩
作者：白居易（唐）

奪寵心那慣，尋思倚殿門。不知移舊愛，何處作新恩。
相和歌辭：怨詩二首
作者：姚氏月華（唐）

春水悠悠春草綠，對此思君淚相續。羞將離恨向東風，理盡秦箏不成曲。與君形影分胡越，玉枕終年對離別。登臺北望煙雨深，回身泣向寥天月。
相和歌辭：怨歌行
作者：虞世南（唐）

紫殿秋風冷，雕甍白日沉。裁紈淒斷曲，織素別離心。掖庭羞改畫，長門不惜金。寵移恩稍薄，情疏恨轉深。香銷翠羽帳，弦斷鳳凰琴。鏡前紅粉歇，階上綠苔侵。誰言掩歌扇，翻作白頭吟。
相和歌辭：怨歌行
作者：李白（唐）

十五入漢宮，花顏笑春紅。君王選玉色，侍寢金屏中。薦枕嬌夕月，卷衣戀春風。甯知趙飛燕，奪寵恨無窮。沉憂能傷人，綠鬢成霜蓬。一朝不得意，世事徒為空。鷫鸘換美酒，舞衣罷雕籠。寒苦不忍言，為君奏絲桐。腸斷弦亦絕，悲心夜忡忡。
相和歌辭：怨歌行
作者：吳少微（唐）

城南有怨婦，含怨倚蘭叢。自謂二八時，歌舞入漢宮，建章西宮煥若神，燕趙美女二千人。君王厭德不忘新，長信重門晝掩關，清房曉帳幽且閑。綺窗蟲網氛塵色，自憐轉晚暮，試逐佳遊芳草路。小腰麗女奪人奇，
相和歌辭：明月照高樓
作者：雍陶（唐）

朗月何高高，樓中簾影寒。一婦獨含歎，四坐誰成歡。時節屢已移，遊旅杳不還。滄溟倘未涸，妾淚終不幹。君若無定雲，妾若不動山。雲行出山易，山逐雲去難。願為邊塞塵，因風委君顏。君顏良洗多，蕩妾濁水間。
相和歌辭：長門怨
作者：徐賢妃（唐）

舊愛柏梁臺，新寵昭陽殿。守分辭方輦，含情泣團扇。一朝歌舞榮，夙昔詩書賤。頹恩誠已矣，覆水難重薦。
相和歌辭：長門怨
作者：沈佺期（唐）

月皎風泠泠，長門次掖庭。玉階聞墜葉，羅幌見飛螢。清露凝珠綴，流塵下翠屏。妾心君未察，愁歎劇繁星。
相和歌辭：長門怨
作者：吳少微（唐）

月出映曾城，孤圜上太清。君王春愛歇，枕蓆涼風生。怨咽不能寢，踟躕步前楹。空階白露色，百草塞蟲鳴。念昔金房裡，猶嫌玉座輕。如何嬌所誤，長夜泣恩情。
相和歌辭：長門怨
作者：張修之（唐）

長門落景盡，洞房秋月明。玉階草露積，金屋網塵生。妾妒今應改，君恩昔未平。寄語臨邛客，何時作賦成。
相和歌辭：長門怨
作者：裴交泰（唐）

自閉長門經幾秋，羅衣濕盡淚還流。一種蛾眉明月夜，南宮歌管北宮愁。
相和歌辭：長門怨
作者：劉阜（唐）

宮殿沉沉月欲分，昭陽更漏不堪聞。珊瑚枕上千行淚，不是思君是恨君。
相和歌辭：長門怨
作者：袁暉（唐）

早知君愛歇，本自無縈妒。誰使恩情深，今來反相誤。愁眠羅帳曉，泣坐金閨暮。獨有夢中魂，猶言意如故。
相和歌辭：長門怨
作者：劉言史（唐）

獨坐爐邊結夜愁，暫時恩去亦難留。手持金箸垂紅淚，亂撥寒灰不舉頭。
相和歌辭：長門怨二首
作者：李白（唐）

天回北斗掛西樓，金屋無人螢火流。月光欲到長門殿，別作深宮一段愁。桂殿長愁不記春，黃金四屋起秋塵。夜懸明鏡青天上，獨照長門宮裡人。
相和歌辭：長門怨
作者：李華（唐）

弱體鴛鴦薦，啼妝翡翠衾。鴉鳴秋殿曉，人靜禁門深。每憶椒房寵，那堪永巷陰。日驚羅帶緩，非復舊來心。
相和歌辭：長門怨
作者：岑參（唐）

君王嫌妾妒，閉妾在長門。舞袖垂新寵，愁眉結舊恩。綠錢生履跡，紅粉濕啼痕。羞被桃花笑，看春獨不言。
相和歌辭：長門怨
作者：齊浣（唐）

煢煢孤思逼，寂寂長門夕。妾妒亦非深，君恩那不惜。攜琴就玉階，調悲聲未諧。將心託明月，流影入君懷。
相和歌辭：長門怨
作者：劉長卿（唐）

何事長門閉，珠簾只自垂。月移深殿早，春向後宮遲。蕙草生閑地，梨花發舊枝。芳菲自恩幸，看卻被風吹。
相和歌辭：長門怨
作者：皎然（唐）

春風日日閉長門，搖盪春心自夢魂。若遣花開只笑妾，不如桃李正無言。
相和歌辭：長門怨
作者：盧綸（唐）

空宮古廊殿，寒月照斜暉。臥聽未央曲，滿箱歌舞衣。
相和歌辭：長門怨
作者：戴叔倫（唐）

自憶專房寵，曾居第一流。移恩向何處，暫妒不容收。夜久絲管絕，月明宮殿秋。空將舊時意，長望鳳凰樓。
相和歌辭：長門怨
作者：劉駕（唐）

禦泉長繞鳳凰樓，只是恩波別處流。閑揲舞衣歸未得，夜來砧杵六宮秋。
相和歌辭：長門怨二首
作者：高蟾（唐）

天上何勞萬古春，君前誰是百年人。魂銷尚愧金爐燼，可憐明鏡來相向，何似恩光朝夕新。天上鳳凰休寄夢，人間鸚鵡舊堪悲。平生心緒無人識，一隻金梭萬丈絲。
相和歌辭：長門怨
作者：張祜（唐）

日映宮牆柳色寒，笙歌遙指碧雲端。珠鉛滴盡無心語，強把花枝冷笑看。
相和歌辭：長門怨二首
作者：鄭穀（唐）

閑把羅衣泣鳳凰，先朝曾教舞霓裳。春來卻羨庭花落，得逐晴風出禁牆。流水君恩共不回，杏花爭忍掃成堆。殘春未必多煙雨，淚滴閑階長綠苔。
相和歌辭：長門怨二首
作者：劉氏媛（唐）

雨滴梧桐秋夜長，愁心和雨到昭陽。淚痕不學君恩斷，拭卻千行更萬行。學畫蛾眉獨出群，當時人道便承恩。經年不見君王面，花落黃昏空掩門。
相和歌辭：阿嬌怨
作者：劉禹錫（唐）

望見葳蕤舉翠華，試開金屋掃庭花。須臾宮女傳來信，雲幸平陽公主家。
相和歌辭：班婕妤
作者：徐彥伯（唐）

君恩忽斷絕，妾思終未央。巾櫛不可見，枕蓆空餘香。窗暗網羅白，階秋苔蘚黃。應門寂已閉，流涕向昭陽。
相和歌辭：班婕妤
作者：嚴識玄（唐）

賤妾如桃李，君王若歲時。秋風一已勁，搖落不勝悲。寂寂蒼苔滿，沉沉綠草滋。榮華非此日，指輦競何辭。
相和歌辭：班婕妤三首
作者：王維（唐）

玉窗螢影度，金殿人聲絕。秋夜守羅幃，孤燈耿不滅。宮殿生秋草，君王恩幸疏。那堪聞鳳吹，門外度金輿。怪來妝閣閉，朝下不相迎。總向春園裡，花間語笑聲。
相和歌辭：婕妤怨
作者：崔湜（唐）

不分君恩斷，新妝視鏡中。容華尚春日，嬌愛已秋風。枕蓆臨窗曉，幃屏向月空。年年後庭樹，榮落在深宮。
相和歌辭：婕妤怨
作者：崔國輔（唐）

長信宮中草，年年愁處生。故侵珠履跡，不使玉階行。
相和歌辭：婕妤怨
作者：張烜（唐）

賤妾裁紈扇，初搖明月姿。君王看舞席，坐起秋風時。玉樹清禦路，金陳翳垂絲。昭陽無分理，愁寂任前期。
相和歌辭：婕妤怨
作者：劉方平（唐）

夕殿別君王，宮深月似霜。人愁在長信，螢出向昭陽。露裛紅蘭死，秋凋碧樹傷。惟當合歡扇，從此篋中藏。
相和歌辭：婕妤怨
作者：王沈（唐）

長信梨花暗欲棲，應門上鑰草萋萋。春風吹花亂撲戶，班倢車聲不至啼。
相和歌辭：婕妤怨
作者：皇甫冉（唐）

由來詠團扇，今與值秋風。事逐時皆往，恩無日再中。早鴻聞上苑，寒露下深宮。顏色年年謝，相如賦豈工。
相和歌辭：婕妤怨
作者：陸龜蒙（唐）

妾貌非傾國，君王忽然寵。南山掌上來，不及新恩重。後宮多窈窕，日日學新聲。一落君王耳，南山又須輕。
相和歌辭：婕妤怨
作者：翁綬（唐）

讒謗潛來起百憂，朝承恩寵暮仇讎。火燒白玉非因玷，繁華事逐東流水，團扇悲歌萬古愁。
相和歌辭：婕妤怨
作者：劉氏雲（唐）

君恩不可見，妾豈如秋扇。秋扇尚有時，妾身永微賤。莫言朝花不復落，嬌容幾奪昭陽殿。
相和歌辭：長信怨
作者：王諲（唐）

飛燕倚身輕，爭人巧笑名。生君棄妾意，增妾怨君情。日落昭陽殿，秋來長信城。寥寥金殿裡，歌吹夜無聲。
相和歌辭：長信怨
作者：王昌齡（唐）

金井梧桐秋葉黃，珠簾不卷夜來霜。金爐玉枕無顏色，臥聽南宮清漏長。奉帚平明金殿開，暫將團扇共裴回。玉顏不及寒鴉色，猶帶昭陽日影來。
相和歌辭：長信怨
作者：李白（唐）

月皎昭陽殿，霜清長信宮。天行乘玉輦，飛燕與君同。更有留情處，承恩樂未窮。誰憐團扇妾，獨坐怨秋風。
相和歌辭：蛾眉怨
作者：王翰（唐）

君不見宜春苑中九華殿，飛閣連連直如發。白日全含朱鳥窗，流雲半入蒼龍闕。宮中彩女夜無事，忽聞天子憶蛾眉，寶鳳銜花揲兩螭。傳聲走馬開金屋，燈前含笑更羅衣，帳裡承恩薦瑤枕。不意君心半路回，欲向人間種桃實，先從海底覓蓬萊。蓬萊可求不可上，王母嫣然感君意，雲車雨旆欲相迎。飛廉觀前空怨慕，宮車晚出向南山，仙衛逶迤去不還。朝晡泣對麒麟樹，剩知白日不可思，一死一生何足算。
相和歌辭：玉階怨
作者：李白（唐）

玉階生白露，夜久侵羅襪。卻下水精簾，玲瓏望秋月。
相和歌辭：宮怨
作者：長孫佐輔（唐）

窗前好樹名玫瑰，去年花落今年開。無情春色尚識返，拊心卻笑西子嚬，掩鼻誰憂鄭姬謗。草染文章衣下履，盛衰傾奪欲何如，嬌愛翻悲逐佞諛。重遠豈能慚沼鵠，始意類蘿新託柏，終傷如薺卻甘荼。深院獨開還獨閉，痕多開鏡照還悲，綠髻青蛾尚未衰。莫道新縑長絕比，
相和歌辭：宮怨
作者：李益（唐）

露濕晴花宮殿香，月明歌吹在昭陽。似將海水添宮漏，共滴長門一夜長。
相和歌辭：宮怨
作者：於濆（唐）

妾家望江口，少年家財厚。臨江起珠樓，不賣文君酒。當年樂貞獨，巢燕時為友。父兄未許人，畏妾事姑舅。西牆鄰宋玉，窺見妾眉宇。一旦及天聰，恩光生戶牖。謂言入漢宮，富貴可長久。君王縱有情，不奈陳皇后。誰憐頰似桃，孰知腰勝柳。今日在長門，從來不如醜。
相和歌辭：宮怨
作者：柯崇（唐）

塵滿金爐不炷香，黃昏獨自立重廊。笙歌何處承恩寵，一一隨風入上陽。長門槐柳半蕭疏，玉輦沉思恨有餘。紅淚旋銷傾國態，黃金誰為達相如。
相和歌辭：雜怨三首
作者：聶夷中（唐）

生在綺羅下，豈識漁陽道。良人自戍來，夜夜夢中到。漁陽萬裡遠，近於中門限。中門逾有時，漁陽常在眼。良人昨日去，明日又不還。別時各有淚，零落青樓前。君淚濡羅巾，妾淚滴路塵。羅巾今在手，日得隨妾身。路塵如因飛，得上君車輪。
相和歌辭：雜怨三首
作者：孟郊（唐）

夭桃花清晨，遊女紅粉新。夭桃花薄暮，遊女紅粉故。樹有百年花，人無一定顏。花送人老盡，人悲花自閑。貧女鏡不明，寒花日少容。暗蛩有虛織，短線無長縫。浪水不可照，狂夫不可從。浪水多散影，狂夫多異蹤。持此一生薄，空成百恨濃。憶人莫至悲，至悲空自衰。寄人莫翦衣，翦衣未必歸。朝為雙蒂花，暮為四散飛。花落卻繞樹，遊子不顧期。
贈王判官，時餘歸隱，居廬山屏風疊
作者：李白（唐）

昔別黃鶴樓，蹉跎淮海秋。俱飄零落葉，各散洞庭流。中年不相見，蹭蹬遊吳越。何處我思君，天臺綠蘿月。會稽風月好，卻繞剡溪回。雲山海上出，人物鏡中來。一度浙江北，十年醉楚臺。荊門倒屈宋，梁苑傾鄒枚。苦笑我誇誕，知音安在哉。大盜割鴻溝，如風掃秋葉。吾非濟代人，且隱屏風疊。中夜天中望，憶君思見君。明朝拂衣去，永與海鷗群。
在水軍宴贈幕府諸侍禦
作者：李白（唐）

月化五白龍，翻飛淩九天。胡沙驚北海，電掃洛陽川。虜箭雨宮闕，皇輿成播遷。英王受廟略，秉鉞清南邊。雲旗卷海雪，金戟羅江煙。聚散百萬人，弛張在一賢。霜臺降群彥，水國奉戎旃。繡服開宴語，天人借樓船。如登黃金臺，遙謁紫霞仙。卷身編蓬下，冥機四十年。寧知草間人，腰下有龍泉。浮雲在一決，誓欲清幽燕。願與四座公，靜談金匱篇。齊心戴朝恩，不惜微軀捐。所冀旄頭滅，功成追魯連。
贈武十七諤
作者：李白（唐）

馬如一匹練，明日過吳門。乃是要離客，西來欲報恩。笑開燕匕首，拂拭竟無言。狄犬吠清洛，天津成塞垣。愛子隔東魯，空悲斷腸猿。林回棄白璧，千里阻同奔。君為我致之，輕齎涉淮原。精誠合天道，不愧遠遊魂。
贈閭丘宿松
作者：李白（唐）

阮籍為太守，乘驢上東平。剖竹十日間，一朝風化清。偶來拂衣去，誰測主人情。夫子理宿松，浮雲知古城。掃地物莽然，秋來百草生。飛鳥還舊巢，遷人返躬耕。何慚宓子賤，不減陶淵明。吾知千載後，卻掩二賢名。
獄中上崔相渙
作者：李白（唐）

胡馬渡洛水，血流徵戰場。千門閉秋景，萬姓危朝霜。賢相燮元氣，再欣海縣康。臺庭有夔龍，列宿粲成行。羽翼三元聖，發輝兩太陽。應念覆盆下，雪泣拜天光。
中丞宋公以吳兵三千赴河南軍次尋陽脫餘之囚參謀幕府因贈之
作者：李白（唐）

獨坐清天下，專徵出海隅。九江皆渡虎，三郡盡還珠。組練明秋浦，樓船入郢都。風高初選將，月滿欲平胡。殺氣橫千里，軍聲動九區。白猿慚劍術，黃石借兵符。戎虜行當翦，鯨鯢立可誅。自憐非劇孟，何以佐良圖。
流夜郎贈辛判官
作者：李白（唐）

昔在長安醉花柳，五侯七貴同杯酒。氣岸遙淩豪士前，文章獻納麒麟殿，歌舞淹留玳瑁筵。與君自謂長如此，我愁遠謫夜郎去，何日金雞放赦回。
贈劉都使
作者：李白（唐）

東平劉公幹，南國秀餘芳。一鳴即朱紱，五十佩銀章。飲冰事戎幕，衣錦華水鄉。銅官幾萬人，諍訟清玉堂。吐言貴珠玉，落筆回風霜。而我謝明主，銜哀投夜郎。歸家酒債多，門客粲成行。高談滿四座，一日傾千觴。所求竟無緒，裘馬欲摧藏。主人若不顧，明發釣滄浪。
贈常侍禦
作者：李白（唐）

安石在東山，無心濟天下。一起振橫流，功成複瀟灑。大賢有卷舒，季葉輕風雅。匡複屬何人，君為知音者。傳聞武安將，氣振長平瓦。燕趙期洗清，周秦保宗社。登朝若有言，為訪南遷賈。
贈易秀才
作者：李白（唐）

少年解長劍，投贈即分離。何不斷犀象，精光暗往時。蹉跎君自惜，竄逐我因誰。地遠虞翻老，秋深宋玉悲。空摧芳桂色，不屈古松姿。感激平生意，勞歌寄此辭。
經亂離後天恩流夜郎憶舊遊書懷贈江夏韋太守良宰
作者：李白（唐）

天上白玉京，十二樓五城。仙人撫我頂，結髮受長生。誤逐世間樂，頗窮理亂情。九十六聖君，浮雲掛空名。天地賭一擲，未能忘戰爭。試涉霸王略，將期軒冕榮。時命乃大謬，棄之海上行。學劍翻自哂，為文竟何成。劍非萬人敵，文竊四海聲。兒戲不足道，五噫出西京。臨當欲去時，慷慨淚沾纓。歎君倜儻才，標舉冠群英。開筵引祖帳，慰此遠徂徵。鞍馬若浮雲，送餘驃騎亭。歌鐘不盡意，白日落昆明。十月到幽州，戈鋋若羅星。君王棄北海，掃地借長鯨。呼吸走百川，燕然可摧傾。心知不得語，卻欲棲蓬瀛。彎弧懼天狼，挾矢不敢張。攬涕黃金臺，呼天哭昭王。無人貴駿骨，騄耳空騰驤。樂毅倘再生，於今亦奔亡。蹉跎不得意，驅馬還貴鄉。逢君聽絃歌，肅穆坐華堂。百里獨太古，陶然臥羲皇。徵樂昌樂館，開筵列壺觴。賢豪間青娥，對燭儼成行。醉舞紛綺席，清歌繞飛梁。歡娛未終朝，秩滿歸鹹陽。祖道擁萬人，供帳遙相望。一別隔千里，榮枯異炎涼。炎涼幾度改，九土中橫潰。漢甲連胡兵，沙塵暗雲海。草木搖殺氣，星辰無光彩。白骨成丘山，蒼生竟何罪。函關壯帝居，國命懸哥舒。長戟三十萬，開門納兇渠。公卿如犬羊，忠讜醢與菹。二聖出遊豫，兩京遂丘墟。帝子許專徵，秉旄控強楚。節制非桓文，軍師擁熊虎。人心失去就，賊勢騰風雨。惟君固房陵，誠節冠終古。僕臥香爐頂，餐霞漱瑤泉。門開九江轉，枕下五湖連。半夜水軍來，潯陽滿旌旃。空名適自誤，迫脅上樓船。徒賜五百金，棄之若浮煙。辭官不受賞，翻謫夜郎天。夜郎萬裡道，西上令人老。掃蕩六合清，仍為負霜草。日月無偏照，何由訴蒼昊。良牧稱神明，深仁恤交道。一忝青雲客，三登黃鶴樓。顧慚禰處士，虛對鸚鵡洲。樊山霸氣盡，寥落天地秋。江帶峨眉雪，川橫三峽流。萬舸此中來，連帆過揚州。送此萬裡目，曠然散我愁。紗窗倚天開，水樹綠如發。窺日畏銜山，促酒喜得月。吳娃與越豔，窈窕誇鉛紅。呼來上雲梯，含笑出簾櫳。對客小垂手，羅衣舞春風。賓跪請休息，主人情未極。覽君荊山作，江鮑堪動色。清水出芙蓉，天然去雕飾。逸興橫素襟，無時不招尋。朱門擁虎士，列戟何森森。剪鑿竹石開，縈流漲清深。登臺坐水閣，吐論多英音。片辭貴白璧，一諾輕黃金。謂我不愧君，青鳥明丹心。五色雲間鵲，飛鳴天上來。傳聞赦書至，卻放夜郎回。暖氣變寒穀，炎煙生死灰。君登鳳池去，忽棄賈生才。桀犬尚吠堯，匈奴笑千秋。中夜四五歎，常為大國憂。旌旆夾兩山，黃河當中流。連雞不得進，飲馬空夷猶。安得羿善射，一箭落旄頭。
江夏使君叔席上贈史郎中
作者：李白（唐）

鳳凰丹禁裡，銜出紫泥書。昔放三湘去，今還萬死餘。仙郎久為別，客舍問何如。涸轍思流水，浮雲失舊居。多慚華省貴，不以逐臣疏。複如竹林下，叨陪芳宴初。希君生羽翼，一化北溟魚。
博平鄭太守自廬山千里相尋入江夏北市門見訪卻之武陵立馬贈別
作者：李白（唐）

大樑貴公子，氣蓋蒼梧雲。若無三千客，誰道信陵君。救趙複存魏，英威天下聞。邯鄲能屈節，訪博從毛薛。夷門得隱淪，而與侯生親。仍要鼓刀者，乃是袖槌人。好士不盡心，何能保其身。多君重然諾，意氣遙相托。五馬入市門，金鞍照城郭。都忘虎竹貴，且與荷衣樂。去去桃花源，何時見歸軒。相思無終極，腸斷朗江猿。
江上贈竇長史
作者：李白（唐）

漢求季布魯朱家，楚逐伍胥去章華。萬裡南遷夜郎國，人疑天上坐樓船，水淨霞明兩重綺。相約相期何太深，
贈王漢陽
作者：李白（唐）

天落白玉棺，王喬辭葉縣。一去未千年，漢陽複相見。猶乘飛鳧舄，尚識仙人面。鬢髮何青青，童顏皎如練。吾曾弄海水，清淺嗟三變。果愜麻姑言，時光速流電。與君數杯酒，可以窮歡宴。白雲歸去來，何事坐交戰。
贈漢陽輔錄事二首
作者：李白（唐）

聞君罷官意，我抱漢川湄。借問久疏索，何如聽訟時。天清江月白，心靜海鷗知。應念投沙客，空餘吊屈悲。鸚鵡洲橫漢陽渡，水引寒煙沒江樹。南浦登樓不見君，其中字數無多少，只是相思秋複春。
江夏贈韋南陵冰
作者：李白（唐）

胡驕馬驚沙塵起，胡雛飲馬天津水。君為張掖近酒泉，西憶故人不可見，東風吹夢到長安。寧期此地忽相遇，昨日繡衣傾綠尊，病如桃李竟何言。昔騎天子大宛馬，有似山開萬裡雲，四望青天解人悶。人悶還心悶，山公醉後能騎馬，別是風流賢主人。頭陀雲月多僧氣，
贈盧司戶
作者：李白（唐）

秋色無遠近，出門盡寒山。白雲遙相識，待我蒼梧間。借問盧耽鶴，西飛幾歲還。
贈從弟南平太守之遙二首
作者：李白（唐）

少年不得意，落魄無安居。願隨任公子，欲釣吞舟魚。常時飲酒逐風景，壯心遂與功名疏。蘭生穀底人不鋤，天門九重謁聖人，龍顏一解四海春。彤庭左右呼萬歲，承恩初入銀臺門，著書獨在金鑾殿。龍鉤雕鐙白玉鞍，一朝謝病遊江海，疇昔相知幾人在。前門長揖後門關，夢得池塘生春草，使我長價登樓詩。別後遙傳臨海作，東平與南平，今古兩步兵。素心愛美酒，不是顧專城。謫官桃源去，尋花幾處行。秦人如舊識，出戶笑相迎。
贈潘侍禦論錢少陽
作者：李白（唐）

繡衣柱史何昂藏，鐵冠白筆橫秋霜。三軍論事多引納，眉如松雪齊四皓，調笑可以安儲皇。君能禮此最下士，
贈柳圓
作者：李白（唐）

竹實滿秋浦，鳳來何苦饑。還同月下鵲，三繞未安枝。夫子即瓊樹，傾柯拂羽儀。懷君戀明德，歸去日相思。
流夜郎半道承恩放還，兼欣克復之美書懷示息秀才
作者：李白（唐）

黃口為人羅，白龍乃魚服。得罪豈怨天，以愚陷網目。鯨鯢未翦滅，豺狼屢翻履。悲作楚地囚，何日秦庭哭。遭逢二明主，前後兩遷逐。去國愁夜郎，投身竄荒穀。半道雪屯蒙，曠如鳥出籠。遙欣克復美，光武安可同。天子巡劍閣，儲皇守扶風。揚袂正北辰，開襟攬群雄。胡兵出月窟，雷破關之東。左掃因右拂，旋收洛陽宮。回輿入鹹京，席捲六合通。叱吒開帝業，手成天地功。大駕還長安，兩日忽再中。一朝讓寶位，劍璽傳無窮。愧無秋毫力，誰念矍鑠翁。弋者何所慕，高飛仰冥鴻。棄劍學丹砂，臨爐雙玉童。寄言息夫子，歲晚陟方蓬。
贈張相鎬二首
作者：李白（唐）

神器難竊弄，天狼窺紫宸。六龍遷白日，四海暗胡塵。昊穹降元宰，君子方經綸。澹然養浩氣，欻起持大鈞。秀骨象山嶽，英謀合鬼神。佐漢解鴻門，生唐為後身。擁旄秉金鉞，伐鼓乘朱輪。虎將如雷霆，總戎向東巡。諸侯拜馬首，猛士騎鯨鱗。澤被魚鳥悅，令行草木春。聖智不失時，建功及良辰。醜虜安足紀，可貽幗與巾。倒瀉溟海珠，盡為入幕珍。馮異獻赤伏，鄧生倏來臻。庶同昆陽舉，再睹漢儀新。昔為管將鮑，中奔吳隔秦。一生欲報主，百代思榮親。其事竟不就，哀哉難重陳。臥病宿松山，蒼茫空四鄰。風雲激壯志，枯槁驚常倫。聞君自天來，目張氣益振。亞夫得劇孟，敵國空無人。捫蝨對桓公，願得論悲辛。大塊方噫氣，何辭鼓青蘋。斯言倘不合，歸老漢江濱。本家隴西人，先為漢邊將。功略蓋天地，名飛青雲上。苦戰竟不侯，富年頗惆悵。世傳崆峒勇，氣激金風壯。英烈遺厥孫，百代神猶王。十五觀奇書，作賦淩相如。龍顏惠殊寵，麟閣憑天居。晚途未雲已，蹭蹬遭讒毀。想像晉末時，崩騰胡塵起。衣冠陷鋒鏑，戎虜盈朝市。石勒窺神州，劉聰劫天子。撫劍夜吟嘯，雄心日千里。誓欲斬鯨鯢，澄清洛陽水。六合灑霖雨，萬物無凋枯。我揮一杯水，自笑何區區。因人恥成事，貴欲決良圖。滅虜不言功，飄然陟蓬壺。惟有安期舄，留之滄海隅。
聞謝楊兒吟猛虎詞，因此有贈
作者：李白（唐）

同州隔秋浦，聞吟猛虎詞。晨朝來借問，知是謝楊兒。
宿清溪主人
作者：李白（唐）

夜到清溪宿，主人碧巖裡。簷楹掛星斗，枕蓆響風水。月落西山時，啾啾夜猿起。
系尋陽，上崔相渙三首
作者：李白（唐）

邯鄲四十萬，同日陷長平。能回造化筆，或冀一人生。毛遂不墮井，曾參寧殺人。虛言誤公子，投杼惑慈親。白璧雙明月，方知一玉真。虛傳一片雨，枉作陽臺神。縱為夢裡相隨去，
巴陵贈賈舍人
作者：李白（唐）

賈生西望憶京華，湘浦南遷莫怨嗟。聖主恩深漢文帝，憐君不遣到長沙。
寄獻北都留守裴令公
作者：白居易（唐）

天上中臺正，人間一品高。休明值堯舜，勳業過蕭曹。始擅文三捷，終兼武六韜。動人名赫赫，憂國意忉忉。蕩蔡擒封豕，平齊斬巨鼇。兩河收土宇，四海定波濤。寵重移宮龠，恩新換閫旄。保釐東宅靜，守護北門牢。晉國封疆闊，並州士馬豪。胡兵驚赤幟，邊雁避烏號。令下流如水，仁沾澤似膏。路喧歌五袴，軍醉感單醪。將校森貔武，賓僚儼雋髦。客無煩夜柝，吏不犯秋毫。神在臺駘助，魂亡獫狁逃。德星銷彗孛，霖雨滅腥臊。烽戍高臨代，關河遠控洮。汾雲晴漠漠，朔吹冷颾颾。豹尾交牙戟，虯須捧佩刀。通天白犀帶，照地紫麟袍。羌管吹楊柳，燕姬酌蒲萄。銀含鑿落盞，金屑琵琶槽。遙想從軍樂，應忘報國勞。紫微留北闕，綠野寄東皋。忽憶前時會，多慚下客叨。清宵陪宴話，美景從遊遨。花月還同賞，琴詩雅自操。朱弦拂宮徵，洪筆振風騷。近竹開方丈，依林架桔槔。春池八九曲，畫舫兩三艘。徑滑苔黏屐，潭深水沒篙。綠絲縈岸柳，紅粉映樓桃。為穆先陳醴，招劉共藉糟。舞鬟金翡翠，歌頸玉蠐螬。盛德終難過，明時豈易遭。公雖慕張範，帝未舍伊皋。眷戀心方結，踟躕首已搔。鸞皇上寥廓，燕雀任蓬蒿。欲獻文狂簡，徒煩思鬱陶。可憐四百字，輕重抵鴻毛。
和東川楊慕巢尚書府中獨坐感戚在懷見寄十四韻
作者：白居易（唐）

我是知君者，君今意若何。窮通時不定，苦樂事相和。東蜀歡殊渥，西江歎逝波。只緣榮貴極，翻使感傷多。行斷風驚雁，年侵日下坡。片心休慘戚，雙鬢已蹉跎。紫綬黃金印，青幢白玉珂。老將榮補貼，愁用道銷磨。外府饒杯酒，中堂有綺羅。應須引滿飲，何不放狂歌。錦水通巴峽，香山對洛河。將軍馳鐵馬，少傅步銅駝。深契憐松竹，高情憶薜蘿。懸車年甚遠，未敢故相過。
分司洛中多暇數與諸客宴遊醉後狂吟偶成十韻因招夢得賓客兼呈思黯奇章公
作者：白居易（唐）

性與時相遠，身將世兩忘。寄名朝士籍，寓興少年場。老豈無談笑，貧猶有酒漿。隨時來伴侶，逐日用風光。數數遊何爽，些些病未妨。天教榮啟樂，人恕接輿狂。改業為逋客，移家住醉鄉。不論招夢得，兼擬誘奇章。要路風波險，權門市井忙。世間無可戀，不是不思量。
小歲日喜談氏外孫女孩滿月
作者：白居易（唐）

今旦夫妻喜，他人豈得知。自嗟生女晚，敢訝見孫遲。物以稀為貴，情因老更慈。新年逢吉日，滿月乞名時。桂燎燻花果，蘭湯洗玉肌。懷中有可抱，何必是男兒。
閑吟贈皇甫郎中親家翁
作者：白居易（唐）

誰能嗟歎光陰暮，豈複憂愁活計貧。忽忽不知頭上事，最喜兩家婚嫁畢，一時抽得尚平身。
夢得臥病，攜酒相尋，先以此寄
作者：白居易（唐）

病來知少客，誰可以為娛。日晏開門未，秋寒有酒無。自宜相慰問，何必待招呼。小疾無妨飲，還須挈一壺。
酬思黯戲贈同用狂字
作者：白居易（唐）

鐘乳三千兩，金釵十二行。妒他心似火，欺我鬢如霜。慰老資歌笑，銷愁仰酒漿。眼看狂不得，狂得且須狂。
又戲答絕句
作者：白居易（唐）

狂夫與我兩相忘，故態些些亦不妨。縱酒放歌聊自樂，接輿爭解教人狂。
令狐相公與夢得交情素深眷予分亦不淺一聞薨逝相顧泫然旋有使來得前月未歿之前數日書及詩寄贈夢得哀吟悲歎寄情於詩詩成示予感而繼和
作者：白居易（唐）

緘題重疊語殷勤，存沒交親自此分。前月使來猶理命，最感一行絕筆字，尚言千萬樂天君。
洛下雪中頻與劉李二賓客宴集，因寄汴州李尚書
作者：白居易（唐）

水南水北雪紛紛，雪裡歡遊莫厭頻。日日暗來唯老病，今日鄒枚俱在洛，梁園置酒召何人。
看夢得題答李侍郎詩詩中有文星之句因戲和之
作者：白居易（唐）

看題錦繡報瓊瑰，俱是人天第一才。好遣文星守躔次，亦須防有客星來。
閒適
作者：白居易（唐）

祿俸優饒官不卑，就中閒適是分司。風光暖助遊行處，微躬所要今皆得，只是蹉跎得校遲。
戲答思黯
作者：白居易（唐）

何時得見十三絃，待取無雲有月天。願得金波明似鏡，鏡中照出月中仙。
酬裴令公贈馬相戲
作者：白居易（唐）

安石風流無奈何，欲將赤驥換青娥。不辭便送東山去，臨老何人與唱歌。
新歲贈夢得
作者：白居易（唐）

暮齒忽將及，同心私自憐。漸衰宜減食，已喜更加年。紫綬行連袂，籃輿出比肩。與君同甲子，歲酒合誰先。
早春持齋，答皇甫十見贈
作者：白居易（唐）

正月晴和風氣新，紛紛已有醉遊人。帝城花笑長齋客，三十年來負早春。
戲贈夢得，兼呈思黯
作者：白居易（唐）

霜鬢莫欺今老矣，一杯莫笑便陶然。陳郎中處為高戶，月終齋滿誰開素，須擬奇章置一筵。
早春憶遊思黯南莊，因寄長句
作者：白居易（唐）

南莊勝處心常憶，借問軒車早晚遊。美景難忘竹廊下，若待春深始同賞，鶯殘花落卻堪愁。
酬皇甫十早春對雪見贈
作者：白居易（唐）

漠漠複雰雰，東風散玉塵。明催竹窗曉，寒退柳園春。綠醞香堪憶，紅爐暖可親。忍心三兩日，莫作破齋人。
奉和思黯自題南莊見示兼呈夢得
作者：白居易（唐）

謝家別墅最新奇，山展屏風花夾籬。曉月漸沉橋腳底，除卻吟詩兩閑客，此中情狀更誰知。
送蘄春李十九使君赴郡
作者：白居易（唐）

可憐官職好文詞，五十專城未是遲。曉日鏡前無白髮，唯共交親開口笑，知君不及洛陽時。
自題酒庫
作者：白居易（唐）

野鶴一辭籠，虛舟長任風。送愁還鬧處，移老入閑中。身更求何事，天將富此翁。此翁何處當，酒庫不曾空。
寒食日寄楊東川
作者：白居易（唐）

不知楊六逢寒食，作底歡娛過此辰。兜率寺高宜望月，不使黔婁夫婦看，誇張富貴向何人。
醉後聽唱桂華曲
作者：白居易（唐）

桂華詞意苦丁寧，唱到常娥醉便醒。此是人間腸斷曲，莫教不得意人聽。
酬夢得以予五月長齋延僧徒絕賓友見戲十韻
作者：白居易（唐）

賓客懶逢迎，翛然池館清。簷閒空燕語，林靜未蟬鳴。葷血還休食，杯觴亦罷傾。三春多放逸，五月暫修行。香印朝煙細，紗燈夕焰明。交遊諸長老，師事古先生。禪後心彌寂，齋來體更輕。不唯忘肉味，兼擬滅風情。蒙以聲聞待，難將戲論爭。虛空若有佛，靈運恐先成。
奉和裴令公三月上巳日遊太原龍泉憶去歲禊洛見示之作
作者：白居易（唐）

去歲暮春上巳，共泛洛水中流。今歲暮春上巳，丞相府歸晉國，太行山礙並州。鵬背負天龜曳尾，
又和令公新開龍泉晉水二池
作者：白居易（唐）

舊有潢汙泊，今為白水塘。笙歌聞四面，樓閣在中央。春變煙波色，晴添樹木光。龍泉信為美，莫忘午橋莊。
早夏曉興贈夢得
作者：白居易（唐）

窗明簾薄透朝光，臥整巾簪起下床。背壁燈殘經宿焰，一部清商一壺酒，與君明日暖新堂。
春日題幹元寺上方最高峰亭
作者：白居易（唐）

危亭絕頂四無鄰，見盡三千世界春。但覺虛空無障礙，賓客暫遊無半日，王侯不到便終身。始知天造空閒境，
奉和思黯相公以李蘇州所寄太湖石奇狀絕倫因題二十韻見示兼呈夢得
作者：白居易（唐）

錯落複崔嵬，蒼然玉一堆。峰駢仙掌出，罅坼劍門開。峭頂高危矣，盤根下壯哉。精神欺竹樹，氣色壓亭臺。隱起磷磷狀，凝成瑟瑟胚。廉稜露鋒刃，清越扣瓊瑰。岌嶪形將動，巍峨勢欲摧。奇應潛鬼怪，靈合蓄雲雷。黛潤沾新雨，斑明點古苔。未曾棲鳥雀，不肯染塵埃。尖削琅玕筍，窪剜瑪瑙罍。海神移碣石，畫障簇天臺。在世為尤物，如人負逸才。渡江一葦載，入洛五丁推。出處雖無意，升沉亦有媒。拔從水府底，置向相庭隈。對稱吟詩句，看宜把酒杯。終隨金礪用，不學玉山頹。疏傅心偏愛，園公眼屢回。共嗟無此分，虛管太湖來。
奉和思黯相公雨後林園四韻見示
作者：白居易（唐）

新晴夏景好，複此池邊地。煙樹綠含滋，水風清有味。便成林下隱，都忘門前事。騎吏引歸軒，始知身富貴。
晚夏閒居，絕無賓客，欲尋夢得，先寄此詩
作者：白居易（唐）

魚筍朝餐飽，蕉紗暑服輕。欲為窗下寢，先傍水邊行。晴引鶴雙舞，秋生蟬一聲。無人解相訪，有酒共誰傾。老更諳時事，閑多見物情。只應劉與白，二叟自相迎。
寄李蘄州
作者：白居易（唐）

下車書奏龔黃課，動筆詩傳鮑謝風。江郡謳謠誇杜母，不道蘄州歌酒少，使君難稱與誰同。
酬思黯相公晚夏雨後感秋見贈
作者：白居易（唐）

暮去朝來無歇期，炎涼暗向雨中移。夜長只合愁人覺，無憂無病身榮貴，何故沉吟亦感時。
久雨閑悶，對酒偶吟
作者：白居易（唐）

淒淒苦雨暗銅駝，嫋嫋涼風起漕河。自夏及秋晴日少，賴有杯中神聖物，百憂無奈十分何。
雨後秋涼
作者：白居易（唐）

夜來秋雨後，秋氣颯然新。團扇先辭手，生衣不著身。更添砧引思，難與簟相親。此境誰偏覺，貧閑老瘦人。
酬夢得早秋夜對月見寄
作者：白居易（唐）

吾衰寡情趣，君病懶經過。其奈西樓上，新秋明月何。庭蕪淒白露，池色澹金波。況是初長夜，東城砧杵多。
題謝公東山障子
作者：白居易（唐）

賢愚共在浮生內，貴賤同趨群動間。多見忙時已衰病，唯有風流謝安石，拂衣攜妓入東山。
謝楊東川寄衣服
作者：白居易（唐）

年年衰老交遊少，處處蕭條書信稀。唯有巢兄不相忘，春茶未斷寄秋衣。
詠懷寄皇甫朗之
作者：白居易（唐）

老大多情足往還，招僧待客夜開關。學調氣後衰中健，與君別有相知分，同置身於木雁間。
東城晚歸
作者：白居易（唐）

一條邛杖懸龜榼，雙角吳童控馬銜。晚入東城誰識我，短靴低帽白蕉衫。
與夢得沽酒閑飲，且約後期
作者：白居易（唐）

少時猶不憂生計，老後誰能惜酒錢。共把十千沽一鬥，更待菊黃家醞熟，共君一醉一陶然。
與牛家妓樂雨後合宴
作者：白居易（唐）

玉管清弦聲旖旎，翠釵紅袖坐參差。兩家合奏洞房夜，人間歡樂無過此，上界西方即不知。
和楊六尚書喜兩弟漢公轉吳興魯士賜章服命賓開宴用慶恩榮賦長句見示
作者：白居易（唐）

華筵賀客日紛紛，劍外歡娛洛下聞。朱紱寵光新照地，感羨料應知我意，今生此事不如君。
自詠
作者：白居易（唐）

須白麵微紅，醺醺半醉中。百年隨手過，萬事轉頭空。臥疾瘦居士，行歌狂老翁。仍聞好事者，將我畫屏風。
夢得相過援琴命酒因彈秋思偶詠所懷兼寄繼之待價二相府
作者：白居易（唐）

閒居靜侶偶相招，小飲初酣琴欲調。我正風前弄秋思，雙鳳棲梧魚在藻，飛沈隨分各逍遙。
九月八日酬皇甫十見贈
作者：白居易（唐）

君方對酒綴詩章，我正持齋坐道場。處處追遊雖不去，惆悵東籬不同醉，陶家明日是重陽。
慕巢尚書書雲室人慾為置一歌者非所安也以詩相報因而和之
作者：白居易（唐）

東川已過二三春，南國須求一兩人。富貴大都多老大，他日相逢一杯酒，尊前還要落梁塵。
杪秋獨夜
作者：白居易（唐）

無限少年非我伴，可憐清夜與誰同。歡娛牢落中心少，前頭更有蕭條物，老菊衰蘭三兩叢。
憑李睦州訪徐凝山人
作者：白居易（唐）

郡守輕詩客，鄉人薄釣翁。解憐徐處士，唯有李郎中。
蘇州故吏
作者：白居易（唐）

江南故吏別來久，今日池邊識我無。不獨使君頭似雪，華亭鶴死白蓮枯。
得楊湖州書頗誇撫民接賓縱酒題詩因以絕句戲之
作者：白居易（唐）

豈獨愛民兼愛客，不唯能飲又能文。白蘋洲上春傳語，柳使君輸楊使君。
天宮閣秋晴晚望
作者：白居易（唐）

洛城秋霽後，梵閣暮登時。此日風煙好，今秋節候遲。霞光紅泛豔，樹影碧參差。莫慮言歸晚，牛家有宿期。
酬夢得暮秋晴夜對月相憶
作者：白居易（唐）

霽月光如練，盈庭複滿池。秋深無熱後，夜淺未寒時。露葉團荒菊，風枝落病梨。相思懶相訪，應是各年衰。
同夢得和思黯見贈來詩中先敘三人同讌之歡次有歎鬢髮漸衰嫌孫子催老之意因酬妍唱兼吟鄙懷
作者：白居易（唐）

醉伴騰騰白與劉，何朝何夕不同遊。留連燈下明猶飲，教他伯道爭存活，無子無孫亦白頭。
聽歌
作者：白居易（唐）

管妙弦清歌入雲，老人閤眼醉醺醺。誠知不及當年聽，猶覺聞時勝不聞。
三年冬隨事鋪設小堂寢處稍似穩暖因念衰病偶吟所懷
作者：白居易（唐）

小宅非全陋，中堂不甚卑。聊堪會親族，足以貯妻兒。暖帳迎冬設，溫爐向夜施。裘新青兔褐，褥軟白猿皮。似鹿眠深草，如雞宿穩枝。逐身安枕蓆，隨事有屏帷。病致衰殘早，貧營活計遲。由來蠶老後，方是繭成時。
初冬即事呈夢得
作者：白居易（唐）

青氈帳暖喜微雪，紅地爐深宜早寒。走筆小詩能和否，臨老交親零落盡，希君恕我取人寬。
自罷河南已換七尹每一入府悵然舊遊因宿內廳偶題西壁兼呈韋尹常侍
作者：白居易（唐）

每日河南府，依然似到家。杯嘗七尹酒，樹看十年花。且健須歡喜，雖衰莫歎嗟。迎門無故吏，侍坐有新娃。暖閣謀宵宴，寒庭放晚衙。主人留宿定，一任夕陽斜。
天寒晚起引酌詠懷寄許州王尚書、汝州李常侍
作者：白居易（唐）

葉覆冰池雪滿山，日高慵起未開關。寒來更亦無過醉，相思莫忘櫻桃會，一放狂歌一破顏。
四年春
作者：白居易（唐）

柳梢黃嫩草芽新，又入開成第四春。近日放慵多不出，時輩推遷年事到，往還多是白頭人。
白髮
作者：白居易（唐）

白髮生來三十年，而今須鬢盡皤然。歌吟終日如狂叟，其餘便被春收拾，不作閒遊即醉眠。
追歡偶作
作者：白居易（唐）

追歡逐樂少閒時，補貼平生得事遲。何處花開曾後看，十聽春啼變鶯舌，三嫌老醜換蛾眉。樂天一過難知分，
公垂尚書以白馬見寄，光潔穩善，以詩謝之
作者：白居易（唐）

翩翩白馬稱金羈，領綴銀花尾曳絲。毛色鮮明人盡愛，不蹶不驚行步穩，最宜山簡醉中騎。
西樓獨立
作者：白居易（唐）

身著白衣頭似雪，時時醉立小樓中。路人回顧應相怪，十一年來見此翁。
書事詠懷
作者：白居易（唐）

官俸將生計，雖貧豈敢嫌。金多輸陸賈，酒足勝陶潛。床暖僧敷坐，樓晴妓捲簾。日遭齋破用，春賴閏加添。老向歡彌切，狂於飲不廉。十年閑未足，亦恐涉無厭。
酬夢得比萱草見贈
作者：白居易（唐）

杜康能散悶，萱草解忘憂。借問萱逢杜，何如白見劉。老衰勝少夭，閑樂笑忙愁。試問同年內，何人得白頭。
問皇甫十
作者：白居易（唐）

苦樂心由我，窮通命任他。坐傾張翰酒，行唱接輿歌。榮盛傍看好，優閑自適多。知君能斷事，勝負兩如何。
早春獨登天宮閣
作者：白居易（唐）

天宮日暖閣門開，獨上迎春飲一杯。無限遊人遙怪我，緣何最老最先來。
送蘇州李使君赴郡二絕句
作者：白居易（唐）

憶拋印綬辭吳郡，衰病當時已有餘。今日賀君兼自喜，八回看換舊銅魚。館娃宮深春日長，烏鵲橋高秋夜涼。風月不知人世變，奉君直似奉吳王。
長洲曲新詞
作者：白居易（唐）

茂苑綺羅佳麗地，女湖桃李豔陽時。心奴已死胡容老，後輩風流是阿誰。
《憶江南詞三首
作者：白居易（唐）

江南好，風景舊曾諳。日出江花紅勝火，春來江水綠如藍。能不憶江南？江南憶，最憶是杭州。山寺月中尋桂子，郡亭枕上看潮頭。何日更重遊？江南憶，其次憶吳宮。吳酒一杯春竹葉，吳娃雙舞醉芙蓉。早晚複相逢。
偶遊龍門北溪忽懷驪山別業因以言志示弟淑奉呈諸大僚
作者：韋嗣立（唐）

幽谷杜陵邊，風煙別幾年。偶來伊水曲，溪嶂覺依然。傍浦憐芳樹，尋崖愛綠泉。嶺雲隨馬足，山鳥向人前。地合心俱靜，言因理自玄。短才叨重寄，屍祿愧妨賢。每挹掛冠侶，思從初服旋。稻粱仍欲報，歲月坐空捐。助嶽無纖塊，輸溟謝末涓。還悟北轅失，方求南澗田。
奉和九日幸臨渭亭登高應製得深字
作者：韋嗣立（唐）

層觀遠沉沉，鸞旗九日臨。帷宮壓水岸，步輦入煙岑。枝上萸新採，樽中菊始斟。願陪歡樂事，長與歲時深。
奉和張嶽州王潭州別詩二首
作者：韋嗣立（唐）

茂先王佐才，作牧楚江隈。登樓正欲賦，複遇仲宣來。黃鵠飛將遠，雕龍文為開。寧知昔聯事，聽曲有餘哀。昔時陪二賢，纓冕會神仙。一去馳江海，相逢共播遷。無因千里駕，忽睹四愁篇。覽諷歡何已，歡終徒愴然。
奉和初春幸太平公主南莊應制
作者：韋嗣立（唐）

主第巖扃架鵲橋，天門閶闔降鸞鑣。曆亂旌旗轉雲樹，已陪沁水追歡日，行奉茅山訪道朝。
自湯還都經龍門北溪贈張左丞崔禮部崔光祿
作者：韋嗣立（唐）

棲閑有愚穀，好事枉朝軒。樹接前驅擁，巖傳後騎喧。褰簾出野院，植杖候柴門。既拂林下席，仍攜池上樽。深期契幽賞，實謂展歡言。末眷誠未易，佳遊時更敦。俄看嘯儔侶，各已共飛鶱。延睇盡朝日，長懷通夜魂。空聞岸竹動，徒見浦花繁。多愧春鶯曲，相求意獨存。
酬崔光祿冬日述懷贈答
作者：韋嗣立（唐）

亭伯負高名，羽儀稱上京。魏珠能燭乘，秦璧許連城。六月飛將遠，三冬學已精。洛陽推賈誼，江夏貴黃瓊。推演中都術，旋參河尹聲。累遷登禦府，移拜踐名卿。庭聚歌鐘麗，門羅棨戟榮。鸚杯飛廣席，獸火列前楹。散誕林園意，殷勤敬愛情。無容抱衰疾，良宴每招迎。契得心逾重，言忘道益真。相勖忠義節，共談詞賦英。雕蟲曾靡棄，白鳳已先鳴。光接神愈駭，音來味不成。短歌甘自思，鴻藻彌難清。東裡方希潤，西河敢竊明。厚誣空見迫，喪德豈無誠。端守宮闈地，寒煙朝暮平。顧才無術淺，懷器識憂盈。月下對雲闕，風前聞夜更。昌年雖共偶，歡會此難並。為憐漳浦曲，沉痼有劉楨。
上巳日祓禊渭濱應制
作者：韋嗣立（唐）

乘春祓禊逐風光，扈蹕陪鑾渭渚傍。還笑當時水濱老，衰年八十待文王。
奉酬韋祭酒偶遊龍門北溪忽懷驪山別業因以言志示弟淑奉呈諸大僚之作
作者：魏奉古（唐）

有美朝為貴，幽尋地自偏。踐臨伊水汭，想望灞池邊。是遇皆新賞，茲遊若舊年。藤蘿隱路接，楊柳禦溝聯。道愜神情王，機忘俗理捐。遂初誠已重，兼濟實為賢。跡是東山戀，心惟北闕懸。顧慚經拾紫，多謝賦思玄。未躧中林步，空承麗藻傳。陽春和已寡，扣寂竟徒然。
奉酬韋祭酒偶遊龍門北溪忽懷驪山別業因以言志示弟淑並呈諸大僚之作
作者：崔日知（唐）

夙齡秉微尚，中年忽有鄰。以茲山水癖，遂得狎通人。迨我鹹京道，聞君別業新。巖前窺石鏡，河畔踏芳茵。既憐伊浦綠，複憶灞池春。連詞謝家子，同歡冀野賓。趣閑魚共樂，情洽鳥來馴。詎念昔遊者，只命獨留秦。蕭條穎陽戀，沖漠漢陰真。無由陪勝躅，空此玩書筠。
冬日述懷奉呈韋祭酒張左丞蘭臺名賢
作者：崔日知（唐）

弱齡好經籍，披卷即怡然。覃精四十載，馳騁數千言。孔壁採遺篆，周韋考絕編。袁公論劍術，孫子敘兵篇。魯史君臣道，姬書日月懸。從師改炎燠，負笈遍山川。上異西河夏，中非北海玄。光榮拾青紫，名價接通賢。既重萬鐘樂，寧思二頃田。長戟同分虎，高冠亞附蟬。晚懷重虛曠，養志息雕鐫。登高慚思拙，匠物謝情妍。不慕張平子，甯希王仲宣。誰謂登龍日，翻成刻鵠年。循循勞善誘，軋軋思微牽。琢磨才既竭，鑽仰德彌堅。朽木誠為諭，捫心徒自憐。終期吞鳥夢，振翼上雲煙。賦成先擲地，詞高直掞天。更執摳衣禮，仍開函丈筵。霧披槐市藹，水靜璧池圓。願逐從風葉，飛舞翰林前。
奉酬韋嗣立祭酒偶遊龍門北溪忽懷驪山別業因以言志示弟淑奉呈諸大僚之作
作者：崔泰之（唐）

關塞臨伊水，驪山枕灞川。俱臨隱路側，同在帝城邊。謝公兼出處，攜妓玩林泉。鳴騶噴梅雪，飛蓋曳松煙。聞琴幽谷裡，看弈古巖前。落日低幃帳，歸雲繞管絃。叨榮慚北闕，微尚愛東田。寂寞灰心盡，蕭條塵事捐。朝思登嶄絕，夜夢弄潺湲。宿懷南澗意，況睹北溪篇。
同光祿弟冬日述懷
作者：崔泰之（唐）

吾族白眉良，才華動洛陽。觀光初入仕，應宿始為郎。飛螢玩書籍，白鳳吐文章。海卿逾往雅，河尹冠前張。擇才綏鄢郢，殊化被江湘。高樓臨廣陌，甲第敞通莊。列館邙山下，疏亭洛水傍。昌年賞豐陌，暇日悅林塘。衣冠皆秀彥，羅綺盡名倡。隔岸聞歌度，臨池見舞行。門庭寒變色，棨戟日生光。窮陰方靉靆，殺氣正蒼茫。感時興盛作，晚歲共多傷。積德韋丞相，通神張子房。吟草遍簪紱，逸韻合宮商。功名守留省，濫跡在文昌。家園遙可見，臺寺近相望。無庸乘侍謁，有暇共翱翔。棣華依雁序，竹葉拂鸞觴。水坐憐秋月，山行弄晚芳。恩華慚服冕，友愛勖垂堂。無由報天德，相顧詠時康。
奉和聖制送張尚書巡邊
作者：崔泰之（唐）

南庭胡運盡，北斗將星飛。旗鼓臨沙漠，旌旄出洛畿。關山繞玉塞，烽火映金微。屢獻帷謀策，頻承廟勝威。躞蹀臨河騎，逶迤度隴旗。地脈平千古，天聲振九圍。車馬生邊氣，戈鋋駐落暉。夏近蓬猶轉，秋深草木腓。餞送紆天什，恩榮賜禦衣。佇勒燕然頌，鳴騶計日歸。
春夜寓直鳳閣懷群公
作者：魏知古（唐）

拜門傳漏晚，寓直索居時。昔重安仁賦，今稱伯玉詩。鴛池滿不溢，雞樹久逾滋。夙夜懷山甫，清風詠所思。
奉和春日途中喜雨應詔
作者：魏知古（唐）

皇輿向洛城，時雨應天行。麗日登巖送，陰雲出野迎。濯枝林杏發，潤葉渚蒲生。絲入綸言喜，花依錦字明。微臣忝東觀，載筆佇西成。
從獵渭川獻詩
作者：魏知古（唐）

嘗聞夏太康，五弟訓禽荒。我後來冬狩，三驅盛禮張。順時鷹隼擊，講事武功揚。奔走未及去，翾飛豈暇翔。非熊從渭水，瑞翟想陳倉。此欲誠難縱，茲遊不可常。子雲陳羽獵，僖伯諫漁棠。得失鑒齊楚，仁思念禹湯。雍熙亮在宥，亭毒匪多傷。辛甲今為史，虞箴遂孔彰。
玄元觀尋李先生不遇
作者：魏知古（唐）

羽客今何在，空尋伊洛間。忽聞歸苦縣，複想入函關。未作千年別，猶應七日還。神仙不可見，寂寞返蓬山。
奉和竇使君同恭法師詠高僧二首：竺佛圖澄
作者：慧宣（唐）

大誓憫塗炭，乘機入生死。中州法既弘，葛陂暴亦止。乳孔光一室，掌鏡徹千里。道盛咒蓮華，災生吟棘子。埋石緣雖謝，流沙化方始。
奉和竇使君同恭法師詠高僧二首：釋僧肇
作者：慧宣（唐）

般若唯絕鑿，涅盤固無名。先賢未始覺，之子唱希聲。秦王嗟理詣，童壽揖詞清。徽音聞廬嶽，精難動中京。適驗方袍裡，奇才複挺生。
秋日遊東山寺尋殊曇二法師
作者：慧宣（唐）

木落樹蕭槮，水清流寂。屬此悲哉氣，複茲羈旅戚。奚用寫煩憂，山泉恣遊歷。萬丈窺深澗，千尋仰絕壁。傍嶺竹參差，緣崖藤冪zx。行行極幽邃，去去逾空寂。果值息心侶，喬枝方掛錫。圍繞悉栴檀，純良豈沙礫。妙法誠無比，深經解怨敵。心歡即頂禮，道存仍目擊。慧刀幸已逢，疑網於焉析。豈直卻煩惱，方期拯沈溺。
句
作者：慧宣（唐）

如蒙一被服，方堪稱福田。（詠賜玄奘衲、袈裟，
愛妾換馬
作者：法宣（唐）

朱鬣飾金鑣，紅妝束素腰。似雲來躞蹀，如雪去飄颻。桃花含淺汗，柳葉帶餘嬌。騁光將獨立，雙絕不俱標。
和趙王觀妓
作者：法宣（唐）

桂山留上客，蘭室命妖饒。城中畫廣黛，宮裡束纖腰。舞袖風前舉，歌聲扇後嬌。周郎不須顧，今日管絃調。
聽獨杵擣衣
作者：慧偘（唐）

非是無人助，意欲自鳴砧。向月憐孤影，承風送迥音。疑搗雙絲練，似奏一弦琴。令君聞獨杵，知妾有專心。
聞侯方兒來寇
作者：慧偘（唐）

羊皮贖去士，馬革斂還屍。天下方無事，孝廉非哭時。
和琳法師初春法集之作
作者：慧淨（唐）

鷲嶺光前選，祇園表昔恭。哲人崇踵武，弘道會群龍。高座登蓮葉，麈尾振霜松。塵飛揚雅梵，風度引疏鐘。靜言澄義海，發論上詞鋒。心虛道易合，跡廣席難重。和風動淑氣，麗日啟時雍。高才掞雅什，顧己濫朋從。因茲仰積善，靈華庶可逢。
與英才言聚賦得昇天行
作者：慧淨（唐）

馭風過閬苑，控鶴下瀛洲。欲採三芝秀，先從千仞遊。駕鳳吟虛管，乘槎泛淺流。頹齡一已駐，方驗大椿秋。
和盧贊府遊紀國道場
作者：慧淨（唐）

日光通漢室，星彩晦周朝。法城從此構，香閣本岧嶢。株盤仰承露，剎鳳俯摩霄。落照侵虛牖，長虹拖跨橋。高才暫騁目，雲藻隨飄颻。欲追千里驥，終是謝連鑣。
冬日普光寺臥疾，值雪簡諸舊遊
作者：慧淨（唐）

臥屙苦留滯，闢戶望遙天。寒雲舒複卷，落雪斷還連。凝華照書閣，飛素涴琴絃。回飄洛神賦，皎映齊紈篇。縈階如鶴舞，拂樹似花鮮。徒賞豐年瑞，沈憂終自憐。
雜言
作者：慧淨（唐）

觀化祇山頂，流睇古王城。萬載池猶潔，千年苑尚清。彷彿影堅路，摧殘廣脅楹。七寶仙台亡舊跡，既傷火宅眩中門，還嗟寶渚迷長阪。步陟平郊望，唯有能仁獨圓悟，廓塵靜浪開玄路。創逢肌命棄身城，三祇不倦陵二車，一足忘勞超九數。定瀲江清沐久結，度有流光功德收，金河示滅歸常住。鶴林權唱演功周，流教在茲辰，傳芳代有人。沙河雪嶺迷朝徑，誓舍危軀追勝義，鹹希畢契傳燈情。勞歌勿複陳，北睨舍城池尚在，南睎尊嶺穴猶存。五峰秀，百池分。粲粲鮮花明四曜，輝輝道樹鏡三春。揚錫指山阿，佇靈鎮梵嶽，凝思遍生河。金花逸掌儀前奉，回斯少福澗生津，共會龍華舍塵翳。
三不為篇
作者：海順（唐）

我欲偃文修武，身死名存。斫石通道，祈井流泉。君肝在內，我身處邊。荊軻拔劍，毛遂捧盤。不為則已，我欲刺股錐刃，懸頭屋樑。書臨雪彩，牒映螢光。一朝鵬舉，萬裡鸞翔。縱任才辯，遊說君王。高車反邑，我欲衒才鬻德，入市趨朝。四眾瞻仰，三槐附交。標形引勢，身達名超。箱盈綺服，廚富甘餚。諷揚弦管，